Kostas Tsimikas

Konstantinos "Kostas" Tsimikas (Bahasa Yunani: Κωνσταντίνος "Κώστας" Τσιμίκας, lahir 12 Mei 1996) merupakan seorang pemain bola sepak profesional yang bermain dalam posisi bek kiri untuk kelab Liga Perdana Inggeris, Liverpool, serta  pasukan kebangsaan Greece.

Kerjaya kelab

Awal kerjaya 
Tsimikas lahir di Thessaloniki, dan berasal dari kampung Lefkonas, Serres. Beliau memulakan kariernya dari pasukan tempatan kampungnya dan berpindah ke AS Neapoli Thessaloniki ketika berusia 14 tahun. Pada tahun 2013, Tsimikas berpindah ke Panserraikos dan menjaringkan 5 gol pada musim 2013-14 di Gamna Ethniki.

Olympiacos 
Pada 19 Disember 2015, Tsimikas membuat penampilan pertamanya untuk Olympiacos di Liga Super ketika perlawanan menentang AEL Kalloni.

Dipinjam dalam Esbjerg 
Pada 28 Disember 2016, Tsimikas menandatangani kontrak dengan kelab Denmark, Esbjerg fB sehingga akhir musim 2016-17. Pada 17 Februari 2017, beliau membuat penampilan pertama dengan menjaringkan gol dalam kemenangan 3-0 menentang SønderjyskE Fodbold. Beliau meninggalkan kelab tersebut selepas 13 perlawanan, dan kembali ke Olympiacos.

Dipinjam dalam Willem II 
Pada 30 Jun 2017, Tsimikas membuat pertukaran pinjaman dengan menyertai kelab Belanda, Willem II Tilburg, melalui suatu kontrak sepanjang musim. Beliau adalah pemain biasa dalam Eredivisie musim 2017-18 dengan bermula 32 dari 34 perlawanan, dan juga menjaringkan gol. Pada peringkat kejohanan suku akhir Piala KNVB, jaringan gol menerusi tendangan bebasnya yang terpesong mengheret ke masa tambahan, dan pasukannya terus mengalahkan Roda dalam penentuan sepakan penalti. Tendangan basikal Tsimikas yang menakjubkan dalam kemenangan 3-2 menentang FC Utrecht terpilih sebagai Gol Terbaik Bulanan Antarabangsa Voetbal dan menyumbang kepada namanya sebagai Pemula Terbaik Bulanan Eredivisie untuk bulan Mac 2018.

Olympiacos (Kembali) 
Jurulatih Olympiacos, Pedro Martins mengekalkan Tsimikas di kelab tersebut untuk musim 2018-19. Pada bulan November 2018, beliau menghantar bol untuk gol pertama Kostas Fortounis dalam kemenangan besar 5-1 menentang F91 Dudelange di peringkat kumpulan Liga Europa UEFA; kedua-dua pemain itu dinamakan dalam Pasukan Pilihan Terbaik Mingguan Liga Europa UEFA. Pada akhir 2018, beliau ditinggalkan di bangku simpanan dengan Leonardo Koutris diberi keutamaan di posisinya, tetapi pengurusan Olympiacos memiliki kepercayaan besar pada Tsimikas. Oleh itu, Tsimikas ditawarkan perjanjian baru dengan bersetuju untuk menandatangani kontrak yang akan membuatnya tetap di kelab sehingga musim panas 2023.

Liverpool 
Pada 10 Ogos 2020, Tsimikas menyertai kelab Liga Perdana Inggeris, Liverpool dalam perjanjian jangka panjang dengan bayaran yang dilaporkan sebanyak £11.75 juta.

Kerjaya antarabangsa 
Tsimikas menerima panggilan pertamanya mewakili pasukan senior Yunani untuk perlawanan Liga Negara-Negara UEFA 2018–19 menentang Hungary dan Finland pada bulan Oktober. Beliau membuat penampilan pertama antarabangsa sebagai kesebelasan utama untuk menentang Hungary pada 12 Oktober, dan menghasilkan bantuan gol untuk Kostas Mitroglou menjaringkan satu-satunya gol perlawanan tersebut.

Statistik kerjaya

Anugerah dan pencapaian 
Olympiacos
Liga Super Yunani: 2015-16, 2019–20

Rujukan 

Pemain bola sepak Greece
Orang hidup
Pemain Olympiakos F.C.
Pemain Esbjerg fB
Pemain Willem II
Pemain Liverpool F.C.